న్యూఢిల్లీ, మే 15: అరెస్ట్ వారెంట్ను తప్పించుకుని తిరుగుతూ... తన అప్పీలుపై విచారణ కోసం లాయర్ను పంపిన కోల్కతా హైకోర్టు జడ్జి జస్టిస్ సీఎస్ కర్ణన్కు సుప్రీంకోర్టు గట్టి షాకిచ్చింది. జడ్జి తరఫున సోమవారం కోర్టుకు హాజరైన న్యాయవాది మాథ్యూస్ నెడుంపరాకు తలవాచేలా చీవాట్లేసింది.  మళ్లీ కోర్టు కార్యకలాపాలకు అంతరాయం కలిగిస్తే బయటకు గెంటిపారేయాలని ఆదేశిస్తామని సీజే ఖేహర్ నేతృత్వంలోని ఐదుగురు సభ్యుల ధర్మాసనం హెచ్చరించింది. కోర్టు ధిక్కారం కేసులో జైలుశిక్ష పడిన జస్టిస్ కర్ణన్ తరఫున లాయర్ మాథ్యూస్ కోర్టుకు హాజరై తమ క్లయింట్ అప్పీలు వ్యాజ్యాన్ని సత్వరం విచారించాలని కోరారు. దీంతో ఆగ్రహోదగ్రులైన జడ్జిలు ఆయనకు గట్టి వార్నింగ్ ఇచ్చారు. ‘‘మేము మీ పట్ల చాలా ఉదారంగా ఉన్నాం. దాన్ని మీరు అర్థం చేసుకోవాలి. మేము ఉదారంగానూ ఉండగలం, కఠినంగానూ వ్యవహరించగలం’’ అని పేర్కొన్నారు. కాగా, జస్టిస్ కర్ణన్ ఇంకా అజ్ఞాతంలోనే ఉన్నారు.
newdhilly, mee 15: arest vaarentnu tappinchukuni tirugutuu... tana appeelupai vichaarana kosam laayarnu pampina kolkata hycortu jadji justis cs karnanku supreenkortu gatti shaakichindi. jadji tarafuna somavaram kortuku haajaraina nyaayavaadi mathuse nedumparaaku talavachela cheevaatlesindi.  malli kortu kaaryakalaapaalaku antaraayam kaligiste bayataku gentipareyalani aadesistaamani seeje khehar netrutvamloni aiduguru sabhyula dharmasana heccharinchindi. kortu dhikkaram kesulo jailusiksha padina justis karnan tarafuna layar mathuse kortuku hajarai tama cliunt appeelu vyaajyaanni satvaram vichaarinchaalani koraru. deentho aagrahodagrulaina jadjilu aayanaku gatti warning icharu. ‘‘memu mee patla chala udaaramgaa unnam. daanni meeru artham chesukovali. memu udaaramgaanuu undagalam, kathinamgaanuu vyavaharinchagalam’’ ani perkonnaru. kaga, justis karnan inka agnaatamlone unnaaru.